Parikkalan vesikatko alkaa tiistaina klo 20

(4.6.2024)

Parikkalan kunta on rakentanut tiistaina väliaikaista vedensyöttöä, jotta vesikatko saataisiin rajattua koskemaan vain yksittäisiä kiinteistöjä. Rakennustyö on vielä kesken.

Kunta muistuttaa, että aiempi varautumiskehotus kaikilla A-, B- ja C-alueilla on edelleen voimassa.

Alueelle on varauduttu järjestämään väliaikainen vedenjakelu kahteen paikkaan Sahakujan kääntöpaikan läheisyyteen ja Maalarikujan Petäjämäen yksikön pihalle.

Parikkalan kunnan ohjeet:

Varaa juoma- ja talousvettä sekä wc:n huuhteluvettä useammaksi päiväksi.

Wc toimii kaatamalla pönttöön huuhteluvettä (jätevesiviemärit toimivat normaalisti).

Varaudu siihen, että veden keittokehotus annetaan korjaustyön jälkeen.

Etelä-Karjalan hyvinvointialueen ohjeet alueelle:

Lämmin ilma altistaa nestehukalle, joten riittävästi veden juonnista tulee huolehtia. Huolehdi, että riittävä määrä juomavettä on varattu elintarvikekelpoisiin astioihin. Wc:n huuhteluvettä voi varastoida myös esimerkiksi siivouskäytössä oleviin ämpäreihin.

Kunta pyrkii rajaamaan vesikatkon alueelle C, mutta on mahdollista, että veden jakelu häiriintyy myös A- ja B-alueilla

Mikäli väliaikainen vedensyöttö mahdollistuu, tulee vettä käyttää alueella mahdollisimman vähän, jotta kapasiteetti riittää. Erityisesti turhia pesuja on hyvä välttää ja vettä käyttäviä kodinkoneita tulee käyttää maltillisesti.

Ekhvan Petäjämäen yksikköön on varauduttu järjestämään ulkopuolinen vedensyöttö katkon ajaksi.

Ekhvan kotihoidon työntekijät tarkkailevat asiakkaidensa varautumista vesikatkoon käydessään asiakkaan luona.

Parikkalan kunta tiedottaa lisää keskiviikkona klo 9.

Alueen asukkaiden on hyvä ottaa seurantaan Parikkalan kunnan viestintäkanavat.

Ekhvan ja Parikkalan seuraava yhteinen palaveri on keskiviikkoaamuna 5.6.2024 klo 7:30.

Katso vesikatkoalueet pdf-tiedostoina Parikkalan kunnan tiedotteesta 20.5.2024 (avautuu klikkaamalla)

Parikkalan kunnan tiedotteet:

Tiedote 4.6.2024 klo 16.30 Vesijohdon korjaustyö

Tiedote 3.6. klo 18.00 Vesijohdon korjaustyö

Tiedote 29.5.2024 klo 13.00 Vesijohdon korjaustyö

Tiedote 27.5.2024 klo 12.30 Vesijohdon korjaustyö

Tiedote 22.5.2024 klo 11.15 Vesijohdon korjaus

Tiedote 22.5.2024 klo 8.30 Vesijohdon korjaustyö

Väliaikatiedote 21.5.2024 klo 18.00 Vesijohdon korjaustyö

Väliaikatiedote 21.5.2024 klo 15.00 vesivuodon korjaus

Aiemmat uutisemme aiheesta:

3.6.2024

Parikkalan vesikatko alkaa 4.6.2024